text: малғаждар бөкенбаев (6. 3.1924, ақтөбе облысы мұғалжар ауданы 2002) 2-дүниежүзілік соғысқа қатысушы, взвод ко-мандирі, лейтенанты. қазақта соғысқа дейін аудандық газетте, сотта еңбек етті. кеңес әскері қатарына 1942 жылы шақырылып, 1943 жылдың шілдесінен 1- беларусь майданы 69-армия 312-атқыштар дивизиясы 1081- атқыштар полкі құрамында ұлы отан соғысына қатысты. оның алғашкы ұрыс жолы белгород қаласының түбінде басталды. 1944 жылы кіші лейтенанттар курсын тамамдады. 1944 жылы 20 шілдеде бөкенбаев десантшылар взводымен бірінші болып буг (батыс буг) өзенінен өтіп, дорохус елді мекенін (польша, хельм қаласынан шығысқа қарай 22 шақырым жерде) басып алды. позициясын жаудың бірнеше қарсы шабуылынан кұтқарып қалып, сонда берік орнықты. ұрыс барысында жаудың 102 әскері мен офицерін тұтқындады. бөкенбаевтың өзі жаудың әскері мен офицерін қолға түсірді. осы ұрыста көрсеткен ерлігі үшін бөкенбаевқа ксро жоғарғы кеңесі төралқасының жарлыгымен кеңес одағының батыры атағы берілді (27.2.1945). соғыстан кейін жоғары партия мектебін бітіріп (1949), ақтөбе қаласында қызмет етті. ақтөбе қаласындағы бір мектепке бөкенбаев есімі берілген. ленин, 1-дәрежелі отан соғысы, «қызыл жұлдыз», «құрмет белгісі» ордендерімен, медальдармен марапатталған.